כדברא

עונה ראשונה

קירקי היא נערה מאומצת שחוגגת את יום הולדתה ה-16. היא חיה כילדה רגילה בירושלים ואוהבת לבלות בפארק ההחלקה עם אביגיל, אחותה המאמצת. בכל פעם שמישהו בסכנה, קירקי יכולה לראות זאת כמה רגעים לפני או בזמן אמת, ולהציל את המצב. יום אחד קירקי מקבלת בחיזיון, מסר מאישה מסתורית. במקביל, זהו יום הולדתה ה-16 של לילה, נערה שחיה עם אמה הלנה בקיבוץ כנען ושייכת לשושלת הכדברות; נשים על-טבעיות שמגנות על בני האדם. כאשר טקס של העברת כוחות הקסם של הלנה ללילה לא עובר כראוי, הכדברות מבינות שאחותה התאומה של לילה, שכביכול מתה בלידה, עדיין בחיים. שחר, בן זוגה של לילה, חוגג לה יום הולדת במטעים, כאשר לפתע מתרחשת שם שריפה. שחר מאמין שהוא גרם לשריפה באמצעות נרות יום ההולדת, אך למעשה זו הייתה לילה שהציתה את הנר הכדברי שלה כדי להזעיק את אמה שתגן עליה מפני אחד הגרומלים. הגרומלים הם יצורים על-טבעיים ששולטים בקרח ומטרתם לשעבד את האנושות. הם אויבי הכדברות.
משפחת לביא היא משפחה של ציידי על-טבעי. יום אחד אמנון לביא חוקר עם בנו הבכור שרון את המטעים, והם מוצאים סימן של גרומל. לאחר מכן חוקר אמנון את השטח יחד עם בנו הצעיר דקל, והם מוצאים נר על טבעי.
בעקבות החיזיון, קירקי מגיעה לקיבוץ כנען יחד עם אביגיל. לילה חוקרת את היעלמות אחותה התאומה, שלא הייתה מודעת לקיומה עד לפני זמן קצר. קירקי מצילה את דקל לאחר שנפל לתוך מצוק, והם מתאהבים. היא מכינה בקורס צורפות טבעת כמו שראתה אצל הלנה בחיזיון תחת תירוץ שאחותה, אביגיל, ראתה אותה על ידה של אישה ורוצה אותה, ולכן היא מכינה לה אותה לכבוד יום הולדתה ה-16 בהפתעה. כאשר דינה לביא, המורה לצורפות, מספרת להלנה על האבן המיוחדת שקירקי מחפשת, הלנה טועה לחשוב שתאומתה של לילה היא אביגיל.
ליבי ועמית, חברותיה הטובות של לילה, מארגנות לה מסיבת יום הולדת ב"גנרטור" לפי בקשתה. לילה דורשת להביא את אביגיל כיוון שהיא חושבת שהיא אחותה התאומה, אך אביגיל מתעקשת להביא גם את קירקי. בהתחלה הלנה חושבת שאביגיל היא בתה האבודה אך בהמשך מבינה שזו קירקי ומצילה אותה מדולב, גרומל שנשלח על ידי פירו וונטו.
הלנה מספרת לקירקי על הקשר המשפחתי ביניהן ובנוסף את סיפורן של הכדברות, ומבקשת מקירקי שעד טקס הענקת הטבעת לא תצא מביתה של הלנה. בהתחלה קירקי מסרבת בטענה שאביגיל לא תסכים פתאום לעזוב את מגוריהן, אך הלנה מוצאת פתרון ושוברת את החלון במגורים וכך נותנת לאביגיל תירוץ לבוא להתארח אצלן.
פירו מגלה מוולנו על אבני הקסם שהלנה נתנה לקירקי ולילה. וולנו מהפנט את שחר, שמועסק ב"אואזיס", ושולח אותו להביא את האבן משרשרתה של קירקי. לאחר מכן וולנו מוחק את זיכרונותיו של שחר. מתגלה שמטרתו של וולנו היא להחדיר את המלדור באמצעות טפטפות לאדמה, וכך לאלץ את בני האדם להשתעבד לגרומלים למען הפשרת האדמה.
קירקי מסתירה מאביגיל את היותה כדברא ולאחר שהיא מגלה לאביגיל שהלנה היא אמה הביולוגית ולילה היא אחותה התאומה, ושבעצם הן הגיעו לכנען רק כדי למצוא את הלנה, אביגיל נפגעת ומחליטה לחזור הביתה. קירקי תופסת טרמפ עם יעל על מנת לעצור את אביגיל, מבלי לדעת מה יעל מתכננת לה. יעל מנסה להקפיא את קירקי אבל שרון שעקב אחריהן מחסל אותה באמצעות חץ. קירקי מגיעה לטקס קבלת הכוחות שלה, הטבעת של הלנה מתפצלת לשתי טבעות אותן היא עונדת על ידיהן של לילה וקירקי. בטקס ארבעת היסודות מתגלה שקירקי היא למעשה המגנא - הכדברא החזקה ביותר, אשר יעודה הוא להילחם בגרומלים ביום המאורות, ואילו לילה היא רק הפלגא - הכדברא החלשה ביותר.
לארה מספרת לקירקי על האסון שקרה ביום המאורות הקודם ומזהירה אותה שלא לספר ללילה את האמת על כך. היא אכן מקשיבה לה ואומרת ללילה שהיא תהיה בסדר ביום המאורות. פירו וונטו מתקינים מצלמה נסתרת על מנת לרגל אחרי וולנו, כי הם חושדים שהוא מסתיר מהם מידע חשוב. וולנו ולילה משתפים פעולה על מנת לגלות את מקור כוחה של קירקי ביום המאורות בעזרת המקל של וולנו על ידי שאיבת זיכרונותיה של קירקי. לילה עושה זאת ומחזירה לוולנו את המקל עם הזיכרונות של קירקי בתמורה לבקבוק של "סרדור" וכן למחיקת הזיכרונות של שרון בקשר אליה. קירקי מספרת ללילה מה קרה עם דקל וכן שהיא עתידה למות ביום המאורות. ונטו מחסל את יואל, לאחר שזה ניסה לחסל אותו ואת וולנו. דקל מבקש מלילה שתבוא להיפגש עמו בטענה שהוא רוצה לדעת יותר פרטים על הנפילה של שרון, אך כוונתו האמיתית היא להעביר עליה את הגלאי הבולומטרי. דקל פוגש את קירקי, הוא אומר לה שהוא יודע שהיא כדברא, לבסוף היא מודה ואומרת שגם היא יודעת שהוא חלק משושלת הלביאים וכתוצאה מכך דקל וקירקי נפרדים.
וולנו מחסל את ונטו לאחר שגילה כי הוא צותת לשיחותיו עם שותף מסתורי.
לארה מגלה לקירקי לחש שבעזרתו הצינור שהיא לקחה יקח אותה למי שהצינור שייך לו. אולם, ללחש זה יש חיסרון: מרגע שקירקי מוצאת את המקום שבו האיש שלו שייך הצינור נמצא, יש לה רק זמן מוקצב לצאת מהמקום הזה או שהיא תיתקע בו לנצח. קירקי משתמשת בלחש ומגיעה אל המשרד של "אואזיס". כאשר היא מגיעה למשרד היא מגלה שאין שם אף אחד וחוזרת. לארה מנחמת אותה ואומרת לה שגם למגנא מותר להיכשל.
פירו חוזר לכנען על מנת לקחת את המלדור שהם החביאו בשדות. הוא מוצא שם את אמנון, ומנסה להרוג אותו, אך קירקי מצילה אותו. פירו מנסה לברוח אבל קירקי מחסלת אותו. אמנון מגלה שקירקי היא כדברא ושוקל את האפשרות שלא כל העל טבעי הוא רע ושאולי הכדברות בכלל עוזרות לבני האדם. קירקי לוקחת את בקבוק ה"מלדור" של פירו. היא מספרת להלנה על הנעשה וכן על כך שלילה צריכה למות ביום המאורות, והן הולכות לבית של אמנון ומספרות לו שהן כדברות ושקירקי היא בתה של הלנה. לארה נפרדת מקירקי וחוזרת לארסיטו, העולם הבא של העל טבעי. קירקי ולילה מביאות לסופיה את בקבוק ה"מלדור" וכן מספרות לה על התוכנית המשותפת שלהן ושל הלביאים ביום המאורות. קירקי מבינה משחר שלילה נפגשה עם וולנו ומספרת על כך להלנה. הלנה, דקל וקירקי לוקחים את הטלפון של לילה ושולחים הודעה מזויפת מוולנו כדי להיפגש עם לילה באסם. לשם, שרון ודקל מגיעים - שרון לוקח את לילה בחזרה הביתה, ודקל מצליח לחסל שני גרומלים, שליחים של וולנו ליום המאורות, שהיו אמורים לדאוג לפתיחת הטפטפות עם ה"מלדור".
בליל יום המאורות, היום בו קירקי אמורה להילחם מול וולנו, וולנו מסתתר מול מקום הלינה של אוג ואביגיל. קירקי לוכדת את לילה בתוך בועת מגן בבית הלביאים, הלנה וקירקי מתחקרות את לילה לגבי העסקה שלה עם וולנו והיא משקרת שהגרומלים סחטו אותה ואיימו שאם לא תשתף פעולה הם יהרגו את הלנה. קירקי והלנה לא מאמינות לה ולילה נשארת בתוך המגן עד אור הבוקר.
וולנו מהפנט את אוג, וגורם לו לרצות להגיע באופן מיידי לברז הראשי. מתברר שהאגם הוקפא ולקירקי אין אפשרות להגיע למקור כוחה. לילה טוענת שיש לה אפשרות לסייע. לילה עוזרת לקירקי בכך שהיא מפשירה את האגם הנסתר עם ה"סרדור" שקיבלה מוולנו. וולנו מקפיא את לילה, וקירקי מתכוונת לחסל אותו. אך פתאום מופיעה סופיה, שעוצרת בה ומאיימת עליה לשחרר את וולנו, בנה, או שתקפיא אותה עם מלדור. קירקי משחררת את וולנו והוא מפשיר את לילה. עמית עוקבת אחרי שרון. כאשר היא מגיעה לאגם הנסתר, היא רואה את קירקי מבצעת קסמים ומתעדת אותה בהקלטה. וולנו מנצל רגע שאף אחד לא משגיח עליו, ומפעיל עם המקל פקודה לאוג. אוג מגיע לשיבר הראשי ומתחיל לסובב את הברז.

עונה שנייה

קירקי מחסלת את וולנו, אולם כיוון שאוג לא יצא מההפנוט הוא נותר ללא זיכרון. קירקי ולילה מגלות לכדברות שסופיה היא הבוגדת האמיתית, וסופיה מספרת לכדברות שהיא קיימה מערכת יחסים עם קינו, גרומל. היא ילדה את וולנו ולאחר מכן השאירה אותו לבד וקינו התחתן בפעם השנייה ונולדו לו פירו וונטו. קירקי מחליטה לכלוא את סופיה בטשיא בלי הכוחות להשתמש בארבעת היסודות. סופיה מצטרפת לוולנו בארסיטו ומחזירה את הסבוואר, הכדור מהמקל שלו, למליפיקים, זן שנועד לפגוע בכל מי שחושף את העל טבעי.
אריאנה מנהיגת המליפיקים בוחרת בלוק לצאת למשימה לנסות לחסל את קירקי, שחטאה מפני שהיא סיפרה לאביגיל שהיא כדברא. קירקי מסכימה לסייע ללוק למצוא את הסבוואר (לאחר שהוא משקר לה שהוא לא יודע איפה הוא) בתמורה לכך שברגע שכוחותיו יחזרו, הוא יוציא את אוג מההפנוט, וזאת למרות החשדות של דקל לגביו. לילה מגלה איך נראה אבא שלה, דרך תמונת חתונה שלו ושל הלנה והיא מגלה לקירקי את זהותו.
לוק וקירקי הולכים לחפש את הסבוואר. לילה פוגשת את אוריה אטלס, אביה, מדען באוניברסיטת תל אביב. בהתחלה הוא לא היה נחמד אליה אך לאחר שהוא גילה שהיא בתו לילה הביאה אותו לביתה לדבר עם הלנה ולנסות להבין מה קרה במשך כל השנים שהוא לא היה. אוריה מספר שהוא חשב שהלנה מתה במפולת סלעים שהתרחשה כשהם יצאו לקמפינג אך לאחר שיחה נוספת עם הלנה, לילה מגלה שהלנה גרמה למפולת כשהיא עשתה לחש אדמה על גרומל שנשלח להרוג את אוריה כדי לסחוט את הלנה ולגרום לה לא ללדת את המגנא והפלגא אבל זה לא עבד. לאחר שאריאנה ולוק מגלים על הלביאים, הם מבינים שעליהם לחסל גם אותם.
לוק מגלה שהוא לא יכול להפנט את קירקי בגלל חזיונותיה, ולא יכול לחסלה כל עוד יש לה את הטבעת. לוק מייצר אשליות של על טבעי. לוק ודקל מנסים "לגנוב" את הסבוואר מליבי (לאחר שלוק השאיר אותו אצלה בכוונה) ולוק טוען שאי אפשר מפני שהכוח של הסבוואר מחובר לליבי ובעקבות זאת מתכוון להרוג אותה.
לאחר כניסתה של קירקי לארסיטו, וולנו יוצא משם בתור רוח שרק על טבעיים יכולים לראות, אולם שמסוגל לפגוע באנשים לא מוגנים. וולנו אומר לקירקי שהוא רוצה את הטבעת של סופיה כדי שיחזור לחיים, קירקי מספרת זאת להלנה והיא מציעה לה לגרום לוולנו לעקוב אחריה לארסיטו ולנעול אותו שם.
כדי לפגוע בלביאים, מחליטים המליפיקים לביים חטיפה של לוק בידיהם. הדבר מוביל לריב בין קירקי ודקל. לוק שותל אצל קירקי חזיונות מזויפים, מה שגורם להלנה וללילה לפקפק ביכולתה להיות מגנא ולקירקי לבטל את החזיונות שלה. לילה הופכת לבת זוגו של לוק, לאחר שזה מנסה להתקרב אליה כדי לשכנע אותה להדיח את קירקי. לילה משכנעת את הכדברות להדיח את קירקי בגלל החזיונות המזויפים שלה. קירקי חושפת בפניהן שהיא ביטלה את החזיונות שלה.
לילה וקירקי מגלות שאוריה הסתבך בגלל תוצאות הניסוי שלו, וקירקי משכנעת את לילה להודות בפניו שהיא כדברא. לאחר מכן מתברר שגם לילה סיפרה על העל טבעי ולכן יש לחסל גם אותה. לילה ואביה משלימים אחרי שהיא מספרת לו את האמת על הכדברות, נותנת לו דם לניסוי שלו. לוק לא מצליח לבצע את המשימה והולך לריאל כדי לנסות להתחמק מכך. הוא מגלה שאריאנה זוממת לקחת את הכוחות של קירקי לאחר חיסולה ולהפוך לעל טבעית החזקה בעולם.
דקל וקירקי נפגשים בסתר ומתפייסים. הוא מספר לה על האמת מאחורי לוק והמליפיקים. כשלוק ודקל נכנסים לריאל הם נתפסים בידי אריאנה אך מצליחים להימלט ולוק עובר לצד של קירקי.
מסתבר שאלכס גנבה את הסבוואר וברחה איתו מהריאל. היא שולחת פתק עם שרון ובו כתוב להיפגש איתה בשעה 9:00 על מנת שהיא תעביר לקירקי את הסבוואר. אריאנה וגרי מגלים את זה ומתכננים להגיע גם. אריאנה תופסת את אלכס ומחזירה את הסבוואר בחזרה אל המליפיקים, כשהיא מתכננת לחסל את קירקי. אלכס מתה. גרי מעמיד פנים שהוא עובר לצד של לוק כדי להילחם באריאנה (שלטענתו לקחה את כל הכוחות לעצמה) ולחסל את קירקי. קירקי מגלה דרך המצלמות שגרי הפנט אותה ושהוא שיקר בנוגע לכוחות שלו. מתברר שאמילי חיה ושגרי לא חיסל אותה בסוף אלא עובד איתה ביחד.
לילה מחסלת את אריאנה. גרי מתחזה לאביגיל ומצליח לשכנע את קירקי להוריד את הטבעת. לוק ולילה מגיעים אל הריאל, ולאחר עימות עם אמילי, שחוסלה לבסוף. לוק לוקח את הסבוואר, מה שמונע מגרי להפנט את קירקי. דקל מחסל את גרי עם חץ טבול בנפט. קירקי מבקשת מאביגיל ודקל להסכים למחיקת כל הזיכרון שלהם מהעל טבעי, כדי שהם לא יסתכנו יותר. הם מסכימים ולוק מוחק להם את הזיכרון ועובר לגור בכנען.

עונה שלישית

נורית, אמה המאמצת של קירקי, מגיעה לקיבוץ כנען כדי לשמח את אביגיל בתה, אך תומאס האיגניס חוטף אותה. לוק מגלה שרומי, מליפיקית שחשב שמתה ברעידת האדמה, עדיין בחיים.
קירקי נחושה להציל את נורית מהאיגניסים שחטפו אותה ובינתיים מתגלה שיש כדברא בן ששמו הוא אירה, והוא בנה של נינה, אחת הכדברות. רומי אוהבת את לוק ומנסה להפריד בינו ובין לילה בכל מחיר. קירקי משחררת את נורית, נורית מגלה לקירקי שהיא שמעה את האיגניסים מדברים על אירה, ואכן, כשנינה מגיעה לביתה להזהיר את בנה ניקולס פוגע בו מפני שניקולס הזהיר את נינה שאם היא תדבר הוא יפגע באירה. נינה מחסלת את ניקולס, ומתגלה שאירה הוא מגאן (מגנא ממין זכר) כמו שקירקי היא המגנא.
אירה ולילה מחפשים בטשיא רמזים על האיגניסים. כשאירה נגע בטשיא אחד מהגבישים החל לעמעמם. אירה מצליח להוציא אותו. מתחת לגביש היו אבנים שחורות, ובעזרתן אירה ולילה גילו את התאריך בו יתרחש יום האוקאסוס.
כשדקל רצה לקחת את השעון שלו מהתיק של קירקי הוא נדקר על ידי הסיגנא ונהייתה לו עקיצה שחורה ביד. כאשר הסיגנא דקרה את דקל היא שיפרה את כוחו והוא הצליח לנצח את יפתח בכל קרב בג'ודו. קירקי מגלה שדקל נגע בסיגנא אחרי כמה ימים ומבינה שהוא הולך למות. קירקי נותנת לו את הדם שלה וכך מצילה אותו. העקיצה נעלמת.
לוק וקירקי מגרשים את רומי מהקיבוץ בגלל שלוק שיקר ואמר שהיא גנבה את הסבוואר. בינתיים מתגלה שאבא של אירה הוא לא אחד מאשר אידריס, מנהיג האיגניסים, ושהוא שיקר לו ולאימו שהוא בן אנוש. אידריס מביא את אירה לבועה ושם הוא מספר לו את האמת ומטיל עליו את כוח המאלוס – כישוף שמאחד ביניהם, כך שיהיו להם את אותם רגשות, מחשבות ורצונות, ולכן אירה לא רצה לעזוב את הבועה.
אחרי שתומאס גילה שאידריס מתכנן להעביר לאירה את המנהיגות אחריו הוא שואל אותו למה הוא רצה לסמן את אירה ואידריס אמר שזה לא היה בשביל להרוג את אירה, אלא בשביל להפעיל את הכוחות האיגניסיים שלו. כשקירקי מגיעה לבועה כדי להציל את אירה, הוא תוקף את אותה והיא הולכת אבל מספיקה לקחת לאידריס את הסיגנא. ומתחמרת משם. תומאס רוצה להוציא את אירה מהבועה כי הוא רוצה להיות היורש של אידריס. קירקי מגלה את האמת על אבא של אירה. קירקי, לילה ותומאס עובדים ביחד כדי להוציא את אירה ומצליחים.
אירה מספר לקירקי, לילה ונינה שכל החלומות שהוא חלם על החטיפה של אמא של קירקי הושתלו על ידי אידריס כדי שהכדברות יאמינו שיש כדברא בן ושהוא ונינה היו חלק מהתוכנית שלו.
קירקי, אירה ולילה מגלים שכשאירה נגע באבן הטשיא הוא בעצם הפך אותה לאבן הלארגו. קירקי מגלה חדר עם מדרגות בטשיא וכשהם יורדים לחדר הם רואים את אבן הטשיא בתקרה. אירה בהתחלה לא מצליח לקבל את הלאבו ולילה הבינה שזה בגלל הכוחות האיגניסיים שלו. קירקי העלימה לאירה את הכוחות האיגניסים שלו ואז אירה מצליח לקבל את הלאבו אבל כשפתח אותה היה בה רק פתק ריק וכשקירקי נגעה בדף הופיע אור אדום ואז עוד דפים. בדפים היה רשום שעל קירקי ואירה לפעול ביחד ולהנהיג את הכדברות ביום האוקאסוס ושהנבואה במלואה תיראה רק אחרי שקירקי תתקן את חטאה שהיה לתת לדקל מדמה עקב הרעלתו.
נינה ואירה מחפשים בספר הלחשים הכדבריים דרך להוציא מדקל את הדם הכדברי שקירקי נתנה לו.
קירקי ואירה הולכים לטשיא, שם הם מחפשים את לחש "בין הזמנים". באותו הרגע דקל נכנס לטשיא (הוא הצליח מכיוון שכאשר קירקי נתנה לו את הדם שלה הוא הפך להיות חצי בן אנוש וחצי כדברא). דקל שואל על המקום ודורש תשובות. קירקי ואירה מתייעצים ביניהם וקירקי מחליטה לספר לדקל את האמת. קירקי ודקל הולכים לבית שלו ומול מראה שקופה היא מראה לדקל שכשהיא נוגעת בו נהיה לו קימוט בפנים. דקל מסתכל ונבהל מזה.
לילה אומרת לאירה שאולי יש לו כוח שהם לא יודעים עליו. אירה אומר לה שהוא יודע שיש לו אחריות גדולה אבל הוא לא יודע על הנבואה, ומה הוא צריך לעשות ביום האוקסוס. הוא גם אומר לה שהוא לא מאמין שהאויב שלו זה אבא שלו. לילה אומרת שהיא מבינה אותו אבל אירה טוען שלא. הוא אומר לה שהוא צריך להילחם נגד אבא שלו ובא לו פשוט לקחת את כל הדברים שלו ולעזוב. לילה אומרת שהיא כן מבינה אותו כי היא גם נלחמה במשפחתה ובאחותה כי בעבר חשבה שזה מה שיציל אותה.
רומי באה אל האיגניסים ומבקשת לגור איתם. היא מספרת לאידריס על כך שאירה צריך את הנבואה כדי לדעת איך לחסל אותו ביום האוקאסוס. אידריס מודה לה על המידע אבל לא מסכים לה לגור בבועה. אחר כך היא אומרת לו שיש רק לה מידע על הכדברות ואז הוא מסכים לה לגור בחדר האטום אחרי יום האוקאסוס.
אביגיל אומרת לקירקי שהיא כועסת על יפתח וקירקי אומרת לה שלא תסלח לו. קירקי אומרת לה שהיא ויפתח הכירו מהר מדי ואביגיל אומרת שזה בגלל שהיא רצתה לשכוח מאוג. הן מגיעות לבית הספר וקירקי הולכת עם דקל ואביגיל מחייכת. ואז יפתח מגיע ומחבק אותה ואביגיל נרתעת. יפתח שואל אותה אם היא עדיין כועסת עליו והיא אומרת שברור שכן. יפתח מביא לאביגיל צמיד מתנה והיא סולחת לו. היא שואלת אותו אם הוא הסתדר עם העבודה בסוף והוא אומר שכן אבל לא משנה איך.
רומי באה אל הבית של דקל ומחביאה שם את התיק שלה מאחורי הקופסה. דקל מגיע לבית שלהם ומתחילים עם השאיבה. יש ללוק וקירקי רק 20 שניות כדי להספיק לשאוב לדקל את הדם הכדברי שבתוכו ולא ניתן יותר לעשות את זה עוד פעם. כמה שניות אחרי שהם מתחילים לשאוב, רומי נכנסת לבית וקירקי נבהלת ומפילה בטעות את החרוז השקוף. הן מחפשות אותו. בטיימר היה רשום שנשארו רק 5 שניות כדי להספיק לשאוב לדקל את הדם הכדברי שבתוכו. רומי מוצאת את החרוז ומביאה אותו לקירקי. לוק וקירקי מצליחים לשאוב לדקל את הדם בזמן.
אירה וקירקי מקבלים את הקמייתא (הנבואה ליום האוקאסוס) ובה רשום ששניהם יצטרכו לשים ידיים על אבן הלארגו כדי להפוך אותה בחזרה לאבן הטשיא ואז לא יהיו לאיגניסים יותר כוחות. אבן הלארגו דוחה אותם מכיוון שהם לא איגניסים. הם יורדים בחזרה לחדר ואירה עושה לחש "איטו טשיא" וחתיכה מאבן הטשיא יורדת מהתקרה אל ידו של אירה ובתוכה היו אבנים.
אידריס אומר לרומי לקחת את הסיגנא מהמקום שהוא נמצא ולתת לנינה לשאוף רעל. היא הולכת לבית של לוק ודקל ושם היא מוצאת את הסיגנא, לוקחת אותה ומצלמת את המפה שדקל הכין במחשב. אחר כך אידריס שולח לרומי את המספר של נינה והיא מתקשרת אליה. היא אומרת לה שהיא זכתה בהגרלה שליבי עשתה והיא קיבלה טיפול פנים חינם. היא לא יודעת אם ללכת אבל אירה משכנע אותה ללכת. רומי לוקחת את הרעל האיגניסי ושמה חלק ממנו בתוך קופסה של קרם פנים כדי שנינה תשאף אותו ותתעלף.
נינה באה לאופננה. רומי מורחת לה את המשחה שערבבה בתוכה את רעל האיגניסים ומרחה אותו ליד האף שלה כדי שתשאוף אותו. נינה נושפת ומתחילה להישתעל. השיעולים שלה מחמירים עד כדי כך שהיא מתעלפת. אירה בא ורואה את אימו ורץ אליה. הוא שואל את רומי מה קרה לה והיא אומרת לו שזה אולי אלרגיה למשחה. בזמן שאירה מטפל בנינה, רומי שולפת את הסיגנא ומסמנת את אירה, והוא לא מרגיש בכלל.
רומי באה אל אידריס ומספרת לו שהצליחה לסמן את אירה. אידריס משמיד את הסיגנא כדי שאירה יציית רק לו, לנצח.
קירקי, דקל, אירה, לילה ולוק מגלים את האיגניסים ומתפצלים כדי לחפש אותם.
קירקי, דקל ואירה הולכים לאזור שבו הופעל הגלאי. הם מוצאים את החבורה מאחוריהם. אירה רודף אחרי אחד מהם וקירקי ודקל מטפלים בשאר.
אירה נכנס למחסן של קיבוץ כנען ושם רואה את אביו. אירה עמד לתקוף אותו אבל אביו התקרב אליו ונגע בידיו וכך אידריס הפעיל שוב את כוח המאלוס, ואירה מתאחד עם אביו מחדש. אידריס אומר לאירה שיש לו עכשיו משימה מיוחדת: לחסל את קירקי לפני יום האוקאסוס.
לילה אומרת לאירה שהיא חושבת שהוא לא סיפר לה את כל האמת ואירה נלחץ. היא אומרת לו שהיא רוצה לשאול אותו שאלה והיא רוצה שהוא יענה לה בכנות. היא שואלת אותו אם הוא מרגיש אליה משהו ואירה עונה לה שהיא ידידה שלו ושהם מסתדרים מצוין. לילה מבקשת מאירה לעבור לגור אצל קירקי והוא מסכים.
אירה הולך לטשיא ונוגע באבן הלארגו. הוא רואה שם משהו כמו נבואה, שמראה לו שהוא יכול לחסל את קירקי אפילו שהיא עם טבעת, בגלל שהוא מגאן. אירה עובר לגור אצל קירקי.
אירה עושה לחש אש ומתקרב אל עבר קירקי. אחרי כמה שניות דקל נכנס וקירקי אומרת לו לברוח כי אירה מסוכן. אירה מסתובב לכיוון של דקל עם האש ועם העשן. קירקי עושה על אירה לחש רוח, ומצליחה לברוח יחד עם דקל. אירה הולך לחפש אותם. הוא תופס את רומי מדברת עם לוק, ומחסל אותה.
אירה הולך לחפש את קירקי ולילה. הוא מוצא אותן ומחסל את קירקי. לילה מגיעה אל הבועה ומפעילה את הסבוואר על אירה, ובכך מבטלת את השפעת כוח המאלוס. אידריס תופס את לילה ואירה מנסים לברוח מהבועה וכולא את לילה בחדר האטום. אירה בורח לכנען. הוא נכנס לטשיא ומגלה שקירקי עדיין בחיים. קירקי מספרת לו שהקירקי שאירה הרג הייתה אשליה שלוק יצר, והיא הייתה חלק מהתוכנית שלה, של לילה, של לוק ושל דקל.
אירה מנסה לעצור עם קירקי את יום האוקאסוס. הם נכשלים לעשות זאת ומבינים מאוחר יותר שהקמייתא דיברה על לילה ועל אירה, ולא על קירקי ועל אירה. אידריס נכנס רגע לאחר מכן וחושף את זה שביום האוקסוס הכוח שלו כפול והוא יכול להרוג גם יצורים חסינים. קירקי ואירה מצליחים לגבור על אידריס ולאחר מכן מתחילים לתכנן תוכנית. אידריס מאיים על חייה של לילה, אך אירה וקירקי מצליחים לעצור אותו. אחרי זה לילה ואירה מתחילים לבצע את הקמייתא, ומספיקים להציל את העולם ולעצור את הכוחות של האיגניסים בדיוק רגע לפני שאידריס מחסל את קירקי. אירה שולח את אידריס לבועה לתמיד, וחוזר לעיר יחד עם אמו. קירקי מוותרת על הכוחות הכדבריים שלה וחוזרת להיות נערה רגילה, לילה נהפכת למגנא, אוג ואביגיל חוזרים והכל נגמר טוב.